ช็อก แพทย์หญิงในนิวยอร์ก ทัพหน้าสู้โควิด ปลิดชีพตัวเองลาโลก
สุดเศร้า แพทย์หญิงระดับสูงในนิวยอร์ก ทัพหน้ารักษาผู้ป่วยโควิดตัดสินใจจบชีวิตตนเองลาโลก พ่อซึ่งเป็นนายแพทย์ เผยลูกสาวไม่เคยมีประวัติป่วยทางจิตมาก่อน เป็นคนทุ่มเททำงานและสุดท้ายงานก็ฆ่าลูกเมื่อ 28 เมษายน 63 สำนักข่าวบีบีซีรายงานข่าวสะเทือนใจ ที่เกิดกับแพทย์หญิงโลมา บรีน แพทย์หญิงระดับสูงวัย 49 ปี ประจำโรงพยาบาลในนครนิวยอร์ก ประเทศสหรัฐฯ ที่ทุ่มเททำงานอย่างหนักในฐานะเป็นทัพหน้าต่อสู้ดูแลรักษาผู้ป่วยด้วยโรคโควิด-19 จำนวนมาก ได้ตัดสินใจปลิดชีพตนเองตามรายงานของเจ้าหน้าที่ตำรวจ ระบุว่า แพทย์หญิงโลมา บรีน ซึ่งดำรงตำแหน่งผู้อำนวยการแผนกฉุกเฉินของโรงพยาบาล นิวยอร์ก เพรสไบทีเรียน ซึ่งเป็นโรงพยาบาลขนาด 200 เตียง ในเขตแมนฮัตตัน นครนิวยอร์ก ได้เสียชีวิตจากการทำร้ายตัวเอง เมื่อวันอาทิตย์ที่ 26 เมษายน ที่ผ่านมานายแพทย์ฟิลิป บรีน บิดาของแพทย์หญิงโลมา บรีน เปิดเผยกับนิวยอร์กไทม์สด้วยความเสียใจที่ต้องสูญเสียบุตรสาวว่า ลูกสาวของตนพยายามทำงานในหน้าที่ของเธอ และงานก็ได้ฆ่าเธอในที่สุดนายแพทย์ฟิลิป บรีน เผยว่า โลมา บุตรสาวของตนไม่เคยมีประวัติป่วยทางจิตมาก่อน และโลมาได้เสียชีวิตที่เมืองชาร์ลอตต์สวิลล์ รัฐเวอร์จิเนีย ขณะที่ไปพักอยู่กับครอบครัวของตนเอง เนื่องจากโลมา ป่วยจาการติดเชื้อไวรัสโควิด-19 ระหว่างการทำงานรักษาดูแลคนป่วย แต่เธอก็กลับไปทำงานหลังจากหยุดพักฟื้นได้สัปดาห์ครึ่ง ทว่าต่อมา ทางโรงพยาบาลได้ส่งตัวเธอให้กลับมาพ้กที่บ้านอีกครั้ง และทางครอบครัวของโลมาได้มาพาเธอไปยังบ้านที่ชาร์ลอตต์วิลล์นายแพทย์ฟิลิป บรีน เล่าว่า จากการที่พวกตนได้พูดคุยกับโลมาครั้งสุดท้ายก่อนลูกสาวจะจากโลกนี้ไป โลมาดูเหมือนมีความเฉยเมย และได้เล่าให้ตนฟังถึงสาเหตุที่ทำให้ผู้ป่วยด้วยโรคโควิด-19 เสียชีวิต ซึ่งบางคนเสียชีวิตก่อนจะถูกย้ายลงจากรถพยาบาลเสียด้วยซ้ำ ขณะที่มีผู้ป่วยด้วยโรคโควิด-19 หลายสิบคนต้องเสียชีวิตระหว่างการได้รับการรักษาที่โรงพยาบาลบีบีซี รายงานว่า ภายหลังจากแพทย์หญิงโลมา บรีน ได้ตัดสินใจปลิดชีพตนเอง ทางโรงพยาบาลนิวยอร์ก เพรสไบทีเรียน ได้ออกแถลงการณ์ด้วยความเสียใจและยกย่องแพทย์หญิงโลมา คือ ฮีโร่ เป็นแพทย์ที่มีอุดมการณ์สูงสุดในการทำงานที่มีความท้าทายในแผนกฉุกเฉินของโรงพยาบาล
สุดเศร้า แพทย์หญิงระดับสูงในนิวยอร์ก ทัพหน้ารักษาผู้ป่วยโควิดตัดสินใจจบชีวิตตนเอง พ่อซึ่งเป็นนายแพทย์ เผยลูกสาวไม่เคยมีประวัติป่วยทางจิตมาก่อน เป็นคนทุ่มเททำงานและสุดท้ายงานก็ฆ่าลูก 
โควิด-19,ไวรัสโคโรน่า,ไวรัสโคโรนา,แพทย์หญิงนิวยอร์ก,หมอนิวยอร์กฆ่าตัวตาย,โควิดสหรัฐ